**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 72-13/2561**

**วันพฤหัสบดีที่ 19** กรกฏาคม **2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
4. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
5. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
6. อ.จารุพล สุริยวนากุล รองคณบดีฝ่ายพัฒนานักศึกษา
7. ผศ.ขนิษฐา คำวิลัยศักดิ์ รองคณบดีฝ่ายวิชาการ
8. รศ.วินัย ศรีอำพร กรรมการผู้ทรงคุณวุฒิ
9. รศ.ธนากร วงศ์วัฒนาเสถียร กรรมการผู้ทรงคุณวุฒิ
10. นางวรรณภา ไชยเสนา ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. อ.สุรัตน์ ประมวลศักดิ์กุล แทนหัวหน้าสาขาวิชาวิศวกรรมโยธา
2. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
3. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
4. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
5. รศ.สมชาย ชวนอุดม หัวหน้าสาขาวิชาวิศวกรรมเกษตร
6. รศ.อาคม แก้วระวัง แทนหัวหน้าสาขาวิชาวิศวกรรมไฟฟ้า
7. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม
8. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
9. นายเสรี เจริญกุล หัวหน้างานบริการการศึกษา
10. นายทองปาน สุนทรารักษ์ หัวหน้างานแผนยุทธศาสตร์และเทคโนโลยีสารสนเทศ
11. นางมยุรี ยงกำลัง หัวหน้างานคลังและพัสดุ
12. นางสาวกัญญณัท วรศรี หัวหน้างานบริหารและสื่อสารองค์กร
13. นางสาวสุกัญญา วรรณสิทธิ์ หัวหน้างานวิจัยและบริการวิชาการ

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 รายการเบิกจ่ายของค่าใช้จ่ายสำหรับการบริหารจัดการหลักสูตรระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้แจ้งที่ประชุมว่า ฝ่ายวิจัย บัณฑิตศึกษาและอุตสาหกรรมสัมพันธ์ได้จัดทำรายการเบิกจ่ายของค่าใช้จ่ายสำหรับการบริหารจัดการหลักสูตรระดับบัณฑิตศึกษาในงบประมาณทุกส่วนของฝ่ายวิจัย บัณฑิตศึกษาและอุตสาหกรรมสัมพันธ์ จำแนกตามแหล่งงบประมาณ ประเภทค่าใช้จ่ายและงบประมาณ และระเบียบหรือประกาศที่เกี่ยวข้อง จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.2** รายงานผลการสรรหากรรมการประจำคณะวิศวกรรมศาสตร์ ประเภทหัวหน้า

สาขาวิชา

รองคณบดีฝ่ายบริหารได้แจ้งที่ประชุมว่า ตามที่คณะวิศวกรรมศาสตร์ได้ดำเนินการสรรหากรรมการประจำคณะวิศวกรรมศาสตร์ ประเภทหัวหน้าสาขาวิชา เมื่อวันที่ 18 กรกฎาคม 2561 ได้ดำเนินการเรียบร้อยแล้ว จึงรายงานผลการสรรหาฯ ดังนี้

อันดับที่ 1 รองศาสตราจารย์สมชาย ชวนอุดม หัวหน้าสาขาวิชาวิศวกรรมเกษตร

อันดับที่ 2 รองศาสตราจารย์จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า

อันดับที่ 3 รองศาสตราจารย์พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์

อันดับที่ 4 อาจารย์สมศักดิ์ หอมดี หัวหน้าสาขาวิชาวิศวกรรมอุตสาหการ

จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

1.3 รายงานผลการสอบคัดเลือกนักเรียนโครงการ

หัวหน้าสาขาวิชาวิศวกรรมเกษตรได้แจ้งที่ประชุมว่า ตามที่สาขาวิชาวิศวกรรมเกษตรได้ ดำเนินการรับนักเรียนเข้าศึกษาต่อในหลักสูตรวิศวกรรมศาสตรบัณฑิต สาขาวิชาวิศวกรรมเกษตร คณะวิศวกรรมศาสตร์ ปีการศึกษา 2561 รอบที่ 5 (รับตรงอิสระ) ซึ่งเป็นการรับสมัครเพื่อเปิดโอกาสให้บุตรของบุคลากรอุตสาหกรรมอ้อยและน้ำตาลได้เข้าศึกษาต่อที่คณะวิศวกรรมศาสตร์ ผลการสอบคัดเลือกและสัมภาษณ์ มีนักเรียนผ่านการคัดเลือก จำนวน 4 คน จึงแจ้งที่ประชุมเพื่อทราบ

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่** 71-12**/2561 เมื่อวันพฤหัสบดีที่** 18 กรกฏาคม **2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ **71-12**/2561 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตร ประจำภาคการศึกษาปลาย ปีการศึกษา 2560 จำนวน 4 คน ซึ่งได้ผ่านการตรวจสอบความถูกต้องจากสาขาวิชาที่สังกัดและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 14/2561 เมื่อวันที่ 9 กรกฎาคม 2561 และครั้งที่ 15/2561 เมื่อวันที่ 16 กรกฎาคม 2561 เรียบร้อยแล้ว ดังนี้

**หลักสูตรวิศวกรรมศาตรมหาบัณฑิต (วศ.ม.)**

- สาขาวิชาวิศวกรรมโยธา แผน ก แบบ ก 2 จำนวน 1 คน

- สาขาวิชาวิศวกรรมเคมี แผน ก แบบ ก 2 จำนวน 1 คน

**หลักสูตรปรัชญาดุษฎีบัณฑิต (ปร.ด.)**

- สาขาวิชาวิศวกรรมเครื่องกล แบบ 1.1 จำนวน 1 คน

- สาขาวิชาวิศวกรรมเคมี แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.2 การรับบุคคลเข้าศึกษาต่อในระดับบัณฑิตศึกษาตลอดปี**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีผู้สมัครขอเข้าศึกษาต่อในคณะวิศวกรรมศาสตร์ ระดับบัณฑิตศึกษาตลอดปี ประจำภาคการศึกษาต้น ปีการศึกษา 2561 จำนวน 5 คน เป็นระดับปริญญาเอก จำนวน 2 คน และระดับปริญญาโท จำนวน 3 คน ซึ่งได้ผ่านความเห็นชอบจากคณะกรรมการบริหารหลักสูตรที่เกี่ยวข้อง และคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 2/2561 เมื่อวันที่ 13 กรกฎาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.3 การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการประชุม**

**วิชาการนานาชาติในต่างประเทศ ประจำงวดที่ 6/2561**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า  ด้วย ผู้ช่วยศาสตราจารย์กิติโรจน์ หวันตาหลา สาขาวิชาวิศวกรรมเคมี ได้ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 6/2561 จากมหาวิทยาลัยขอนแก่น เป็นจำนวนเงินรวม 92,000 บาท เพื่อไปนำเสนอผลงานวิจัยฯ ในการประชุมวิชาการนานาชาติ 13th International Conference on Surfaces, Coatings and Nanostructured Materials (NANOSMAT) ระหว่างวันที่ 11 - 14 กันยายน 2561 ณ เมือง Gdansk สาธารณรัฐโปแลนด์ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.4 นักศึกษาขอย้ายหลักสูตรระดับปริญญาตรี ภาคการศึกษาต้น ปีการศึกษา 2561**

รองคณบดีวิชาการได้เสนอต่อที่ประชุมว่า  ด้วยมีนักศึกษาระดับปริญญาตรี ได้ยื่นคำร้องขอย้ายหลักสูตร ประจำภาคการศึกษาต้น ปีการศึกษา 2561 ทั้งนี้ได้รับความเห็นชอบจากหัวหน้าสาขาวิชาและประธานหลักสูตรที่เกี่ยวข้อง และได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 26-8/2561 เมื่อวันที่ 12 กรกฎาคม 2561 รวมจำนวน 20 คน จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบในหลักการ โดยให้ฝ่ายวิชาการตรวจสอบจำนวนนักศึกษาต่ออาจารย์/หลักสูตรตามเกณฑ์สำนักงานคณะกรรมการการอุดมศึกษา (สกอ.) และเกณฑ์สภาวิศวกรก่อนดำเนินการต่อไป**

**5.5 การขอคืนสภาพนักศึกษาระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วย นายชัยเดช ตู้มุกดากร เคยเป็นนักศึกษา คณะวิศวกรรมศาสตร์ สาขาวิชาวิศวกรรมโยธา รหัสประจำตัว 573040179-6 ได้พ้นสภาพการเป็นนักศึกษา เมื่อวันที่ 2 กุมภาพันธ์ 2561 เนื่องจากไม่ชำระค่าธรรมเนียมเพื่อขึ้นหรือต่อทะเบียนภายในเวลาที่มหาวิทยาลัยกำหนด ได้ยื่นคำร้องขอคืนสภาพนักศึกษา ในภาคการศึกษาต้น ปีการศึกษา 2561 ซึ่งได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 26-8/2561 เมื่อวันที่ 12 กรกฎาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.6 การรับนักศึกษาต่างประเทศ เข้าศึกษาในหลักสูตรวิศวกรรมศาสตรบัณฑิต**

รองคณบดีวิชาการได้เสนอต่อที่ประชุมว่า ด้วยมีนักศึกษาชาวต่างประเทศได้ยื่นความประสงค์เข้าศึกษาในหลักสูตรวิศวกรรมศาสตรบัณฑิต สาขาวิชาวิศวกรรมสิ่งแวดล้อม ราย Mr.MILID DARARASMY สัญชาติลาว โดยได้ผ่านความเห็นชอบจากคณะกรรมการบริหารหลักสูตรฯ เมื่อวันที่ 11 กรกฎาคม 2561 และคณะกรรมการวิชาการ คณะวิศวกรรมศาสตร์ ในคราวประชุมครั้งที่ 26-8/2561 เมื่อวันที่ 12 กรกฎาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบโดยเสียงส่วนใหญ่ และให้ฝ่ายวิชาการดำเนินการต่อไป**

**5.7 นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2560 จำนวน 8 คน ซึ่งได้ผ่านการตรวจสอบความถูกต้องจากสาขาวิชาที่สังกัดและงานพัฒนาวิชาการและพัฒนานักศึกษาแล้ว และผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 26-8/2561 เมื่อวันที่ 12 กรกฎาคม 2561 เรียบร้อยแล้ว ดังนี้

**หลักสูตรภาคปกติ**

- สาขาวิชาวิศวกรรมโยธา จำนวน 1 คน

- สาขาวิชาวิศวกรรมไฟฟ้า จำนวน 1 คน

- สาขาวิชาวิศวกรรมอุตสาหการ จำนวน 1 คน

- สาขาวิชาวิศวกรรมคอมพิวเตอร์ จำนวน 1 คน

**หลักสูตรโครงการพิเศษ**

- สาขาวิชาวิศวกรรมโยธา จำนวน 2 คน

- สาขาวิชาวิศวกรรมไฟฟ้า จำนวน 1 คน

- สาขาวิชาวิศวกรรมเคมี จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.8 คำขอตั้งงบประมาณ ประจำปีงบประมาณ พ.ศ. 2562 คณะวิศวกรรมศาสตร์ (เพิ่มเติม)**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ด้วยฝ่ายบริหารและสาขาวิชาวิศวกรรมคอมพิวเตอร์ ได้มีความจำเป็นเร่งด่วนในการขอตั้งงบประมาณ ประจำปีงบประมาณ พ.ศ. 2562 (เพิ่มเติม) รวมจำนวนทั้งสิ้น 4,529,700.- บาท เพื่อนำไปตั้งจ่ายในการปรับปรุงหรือซ่อมแซมและสิ่งก่อสร้าง จำนวน 3 รายการ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.9 (ร่าง) ประกาศคณะวิศวกรรมศาสตร์ เรื่อง หลักเกณฑ์การจ้างผู้เกษียณอายุราชการ**

**เป็นลูกจ้างชั่วคราวเพื่อทำการสอน คณะวิศวกรรมศาสตร์ มหาวิทยาลัยขอนแก่น**

**ประจำปีงบประมาณ พ.ศ. 2562**

(ก่อนเริ่มพิจารณาวาระที่ 5.9 รองคณบดีฝ่ายบริหารและรองศาสตราจารย์วินัย ศรีอำพร ได้ออกจากห้องประชุมและไม่ได้เข้าร่วมพิจารณาในวาระที่ 5.9)

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า เพื่อเป็นการกำหนดหลักเกณฑ์การจ้างผู้เกษียณอายุราชการเป็นลูกจ้างชั่วคราวเพื่อทำการสอน คณะวิศวกรรมศาสตร์ มหาวิทยาลัยขอนแก่น ประจำปีงบประมาณ พ.ศ. 2562 ฝ่ายแผนยุทธศาสตร์และพัฒนาคุณภาพจึงได้ดำเนินการจัดทำ (ร่าง) ประกาศคณะวิศวกรรมศาสตร์ เรื่อง เกณฑ์การจ้างผู้เกษียณอายุราชการเป็นลูกจ้างชั่วคราวเพื่อทำการสอน คณะวิศวกรรมศาสตร์ มหาวิทยาลัยขอนแก่น ประจำปีงบประมาณ พ.ศ. 2562 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ โดยมีข้อเสนอแนะให้แก้ไข ดังนี้**

* **ระบุให้ชัดเจนว่าเป็นอาจารย์ประจำ**
* **ข้อ 5.1 ให้แก้ไขเป็น “เป็นรายวิชาที่มีความสำคัญที่สภาวิศวกรกำหนด และไม่สามารถหาผู้ทำการสอนทดแทนได้ หรือ”**
* **ให้เพิ่มเติมหลักเกณฑ์พิจารณาอัตรากำลังตามสาขาวิชาขาดแคลน ตามเกณฑ์ของมหาวิทยาลัยขอนแก่น และระบุกรอบงบประมาณให้ชัดเจน**
* **ข้อ 7.5 ให้แต่งตั้ง รองศาสตราจารย์ธนากร วงศ์วัฒนาเสถียร เป็นกรรมการ**
* **ข้อ 7.6 ให้แต่งตั้ง หัวหน้าสาขาวิชาวิศวกรรมอุตสาหการและหัวหน้าสาขาวิชาวิศวกรรมเครื่องกล เป็นกรรมการ**

**ทั้งนี้ ให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.10 (ร่าง) ประกาศคณะวิศวกรรมศาสตร์ เรื่อง แนวปฏิบัติสำหรับนักศึกษาระดับ**

**ปริญญาตรี และอาจารย์ที่ปรึกษาของคณะวิศวกรรมศาสตร์ มหาวิทยาลัยขอนแก่น**

รองคณบดีฝ่ายพัฒนานักศึกษาได้เสนอต่อที่ประชุมว่า เพื่อให้การดำเนินการเกี่ยวกับงาน ด้านระบบอาจารย์ปรึกษาของนักศึกษาคณะวิศวกรรมศาสตร์ มหาวิทยาลัยขอนแก่น เป็นไปด้วยความเรียบร้อย และเกิดความชัดเจนในแนวทางปฏิบัติ หน่วยพัฒนานักศึกษาจึงได้จัดทำ (ร่าง) ประกาศ คณะวิศวกรรมศาสตร์ เรื่อง แนวปฏิบัติสำหรับนักศึกษาระดับปริญญาตรี และอาจารย์ที่ปรึกษาของ คณะวิศวกรรมศาสตร์ มหาวิทยาลัยขอนแก่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ โดยมีข้อเสนอแนะให้แก้ไข ดังนี้**

* **เพิ่มนิยามคำว่า “อาจารย์”**
* **ข้อ** 6.1.5 คำว่า “ยับยัง” **ให้แก้ไขเป็น “ยับยั้ง”**

**ทั้งนี้ ให้ฝ่ายพัฒนานักศึกษาดำเนินการต่อไป**

**5.11 (ร่าง) ประกาศคณะวิศวกรรมศาสตร์ เรื่อง กิจกรรมนักศึกษาคณะวิศวกรรมศาสตร์**

**มหาวิทยาลัยขอนแก่น**

รองคณบดีฝ่ายพัฒนานักศึกษาได้เสนอต่อที่ประชุมว่า เพื่อให้การจัดกิจกรรมเสริมหลักสูตรของนักศึกษาและแนวปฏิบัติในการดำเนินงานของสโมสรนักศึกษา คณะวิศวกรรมศาสตร์ มหาวิทยาลัยขอนแก่น และชุมนุมนักศึกษา สังกัดสโมสรนักศึกษา คณะวิศวกรรมศาสตร์ มหาวิทยาลัยขอนแก่น ดำเนินการไปด้วยความเรียบร้อย เป็นกิจกรรมที่มีความสร้างสรรและเหมาะสม สามารถพัฒนาไปสู่การเป็นบัณฑิตที่พึงประสงค์ของคณะและมหาวิทยาลัยขอนแก่นได้ หน่วยพัฒนานักศึกษาจึงได้จัดทำ (ร่าง) ประกาศคณะวิศวกรรมศาสตร์ เรื่อง กิจกรรมนักศึกษาคณะวิศวกรรมศาสตร์ มหาวิทยาลัยขอนแก่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ โดยมีข้อเสนอแนะให้แก้ไข ดังนี้**

* **ตัดข้อความ “มาตรา 32 และมาตรา 37 (1)(5)” ออก แก้ไขเป็น “มาตรา 40 และมาตรา 85”**
* **ตัดข้อ 18.5 ออก**
* **ข้อ** 25.2 คำว่า “อาจารย์หรือเจ้าหน้าที่” **ให้ตัดคำว่า “เจ้าหน้าที่”** ออก

**ทั้งนี้ ให้ฝ่ายพัฒนานักศึกษาดำเนินการต่อไป**

**5.12 (ร่าง) ประกาศมหาวิทยาลัยขอนแก่น เรื่อง เครื่องแต่งกายขณะฝึกปฏิบัติของนักศึกษาระดับปริญญาตรี คณะวิศวกรรมศาสตร์ มหาวิทยาลัยขอนแก่น**

รองคณบดีฝ่ายวิชาการได้เสนอต่อที่ประชุมว่า เพื่อให้เครื่องแต่งกายขณะฝึกปฏิบัติของนักศึกษาระดับปริญญาตรี คณะวิศวกรรมศาสตร์ มหาวิทยาลัยขอนแก่น มีความเหมาะสมและเกิดความชัดเจนยิ่งขึ้น เพื่อรักษาไว้ซี่งชื่อเสียงศักดิ์ศรีและเกียรติคุณของคณะวิศวกรรมศาสตร์ มหาวิทยาลัยขอนแก่น และเพื่อส่งเสริมการมีระเบียบวินัยด้านการแต่งกายของนักศึกษา หน่วยพัฒนานักศึกษาจึงได้จัดทำ (ร่าง) ประกาศคณะวิศวกรรมศาสตร์ เรื่อง เครื่องแต่งกายขณะฝึกปฏิบัติของนักศึกษาระดับปริญญาตรี คณะวิศวกรรมศาสตร์ มหาวิทยาลัยขอนแก่น

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายพัฒนานักศึกษาดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1 การออกหนังสือเชิญประชุมอาจารย์ในสาขาวิชา**

หัวหน้าสาขาวิชาวิศวกรรมอุตสาหการได้หารือที่ประชุมว่า จากการปรับโครงสร้างการบริหารของคณะ จากภาควิชาฯ เป็นสาขาวิชา ซึ่งทำให้ไม่มีกรรมการบริหารสาขาวิชา สาขาวิชาจะสามารถมีการประชุมสาขาวิชาโดยใช้ชื่อการประชุมว่าอย่างไร ซึ่งประธานที่ประชุมได้แจ้งว่าสามารถจัดประชุมสาขาวิชาได้ตามปกติ โดยออกหนังสือเชิญประชุม และหัวหน้าสาขาวิชาเป็นประธานที่ประชุม

**มติ ที่ประชุมรับทราบ**

**เลิกประชุมเวลา** 15.32 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**